15 ก.ย.59
เศรษฐกิจย่ำแย่ ต่างคนต่างดิ้นรนหาอาชีพเสริมงานเสริมกัน ไม่เว้นแม้แต่ร้านอาหาร หากขายแต่เดิมๆ จำเจลูกค้าก็จะเบื่อ ท่ามกลางการแข่งขันของร้านอาหารที่เปิดใหม่กันมากมาย...อยู่นิ่งไม่ได้แล้ว
ทำไมเราเข้าใจเค้าดีจริง...ก็เราเป็น 1 ในลูกค้าที่เริ่มเบื่อจนห่างหายร้านนี้ไปพักนึงงัย ทั้งๆ ที่ก็ยังไปห้างฟอรั่มอยู่บ่อยๆ นะ วันนี้ก็มาโผล่ฟอรั่มช่วงเที่ยง แดดก็เปรี้ยง ขีเกียจเดินห่างห้าง (ฟอรั่ม) ไกล เลยข้ามถนนจิ๊ดนึงแล้วมุดเข้าร้าน 22 ด้านหลังเลย
ดูแปลกตาไปนะ อ้าว!!! แปะเมนูใหม่ไว้เพียบเลยนี่ เมนูหลากหลายแต่ในตระกูลเดียว...ตระกูลแกงกะหรี่
ลองซะหน่อย...ข้าวแกงกะหรี่หมูตุ๋น (ที่จริงอยากชิมทุกเมนูเลย)
มาแว๊วววว...แนวแกงกะหรี่แบบญี่ปุ่น (ใช้แกงกะหรี่ก้อน สรร.มั๊ง) เครื่องเยอะดี หมูเยอะด้วย แถมมีน้ำจิ้มพ่วงมาให้อีก ขอแตะเพื่อเอารสเผ็ดแก้เลี่ยนหน่อย อุ๊ยส์...เค็มชะมัดนำ้ปลาพริกเองนี่หว่า เนื้อหมูตุ๋นเปื่อยดี หมดจานพออิ่มกับราคา 40.-  รอบหน้าต้องมาชิมแกงกะหรี่อื่นๆ มั่ง 